S-160/2010

Mál þetta höfðaði sýslumaðurinn á Akranesi með ákæru 2. mars 2010 á hendur ákærða, H-kk-þgf E-kk-þgf J-kk-þgf, kt. …, Heiðargerði 24 á Akranesi. Málið var dómtekið 26. maí 2010.

Í ákæruskali segir að málið sé höfðað gegn ákærða „fyrir líkamsárás á Akranesi, aðfararnótt laugardagsins 31. október 2009, við Skagabraut 42, með því að hafa kýlt B-kk-þf Þ-kk-þf G-kk-þf, kt. …, með krepptum hnefa í andlitið með þeim afleiðingum að B-kk-nf Þ-kk-nf hlaut nefbrot (brot í báðum nefbeinum), bólgu og minniháttar mar í aftanverðu gagnaugablaði hægri heilahelmings.

Telst þetta varða við 1. mgr. 218. gr. almennra hegningarlaga nr. 19/1940, sbr. 11. gr. laga nr. 20/1981 og 111. gr. laga nr. 82/1998.

Þess er krafist að ákærði verði dæmdur til refsingar og greiðslu alls sakarkostnaðar.

Í málinu gerir E-kk-nf H-kk-nf B-kk-nf, hdl., f.h. B-kk-ef Þ-kk-ef G-kk-ef, þá kröfu að ákærði verði dæmdur til að greiða miskabætur að fjárhæð kr. 600.000, kostnað vegna áverkavottorðs kr. 20.000 og lögmannsaðstoð kr. 135.540, auk vaxta samkvæmt IV. kafla laga nr. 38/2001 um vexti og verðtryggingu af fjártjóni og miska frá 30. október 2009 þar til einn mánuður er liðinn frá því að bótakrafan hefur verið birt ákærða, en dráttarvaxta samkvæmt 1. mgr. 6. gr. laga nr. 38/2001 frá þeim degi til greiðsludags, allt í samræmi við 9. gr. til vitnaðra laga.“

Ákærði hefur fyrir dómi skýlaust játað að hafa framið það brot sem honum er gefið að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið, sem réttilega er fært til refsilaga í ákæru.

Samkvæmt sakavottorði er ákærði ekki með mál á sakaskrá sem hefur áhrif við ákvörðun refsingar.

Við ákvörðun refsingar er til þess að líta að ákærði hefur greiðlega gengist við broti sínu og fallist á að greiða bætur til brotþola, svo sem vikið verður að hér á eftir. Að þessu virtu þykir refsing ákærða hæfilega ákveðin tveggja mánaða fangelsi, en rétt þykir að fresta fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga.

Við þingfestingu málsins samþykkti ákærði bótakröfu þannig að miskabætur yrðu 200.000 krónur, 20.000 krónur vegna læknisvottorðs og 100.000 krónur í málskostnað. Af hálfu brotaþola var fallist á þetta boð og verður málið dæmt í samræmi við það.

Með vísan til 1. mgr. 218. gr. laga nr. 88/2008 verður ákærða gert að greiða sakarkostnað samkvæmt yfirliti ákæruvalds og ákvörðun dómsins um málsvarnarlaun verjanda, en þau eru tilgreind í dómsorði að meðtöldum virðisaukaskatti.

B-kk-nf B-kk-nf, héraðsdómari, kveður upp dóm þennan.

D Ó M S O R Ð:

Ákærði, H-kk-nf Ö-kk-nf J-kk-nf, sæti fangelsi í tvo mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga.

Ákærði greiði 71.468 krónur í sakarkostnað, þar með talin málsvarnarlaun skipaðs verjanda síns, J-kk-ef H-kk-ef H-kk-ef, hdl., 50.200 krónur.

Ákærði greiði B-kk-þgf Þ-kk-þgf G-kk-þgf 320.000 krónur.

B-kk-nf B-kk-nf